കെ സുരേന്ദ്രന് വീണ്ടും ക്രൈംബ്രാഞ്ച് നോട്ടീസ് മൊബൈല് ഹാജരാക്കണം മഞ്ചേശ്വരം കോഴക്കേസില് ബിജെപി സംസ്ഥാന അധ്യക്ഷന് കെ സുരേന്ദ്രന് വീണ്ടും ക്രൈംബ്രാഞ്ച് നോട്ടീസ്. നഷ്ടപ്പെട്ടുവെന്ന് പറഞ്ഞ മൊബൈല് ഫോണ് ഹാജരാക്കാനാണ് നിര്ദ്ദേശം. മഞ്ചേശ്വരം കോഴക്കേസില് മുഖ്യ പ്രതിയാണ് കെ.സുരേന്ദ്രന്. കേസിലെ നിര്ണ്ണായ തെളിവുകളില് ഒന്നായ മൊബൈല് ഫോണ് നഷ്ടപ്പെട്ടുവെന്നായിരുന്നു സുരേന്ദ്രന്റെ മൊഴി. എന്നാല് ഈ ഫോണ് ഇപ്പോഴും ഉപയോഗിക്കുന്നുണ്ടെന്നാണ് അന്വേഷണ സംഘത്തിന്റെ കണ്ടെത്തല്. പരിശോധനയ്ക്കായി ഈ ഫോണ് ഒരാഴ്ചക്കകം ഹാജരാക്കാനാണ് സുരേന്ദ്രന് നോട്ടീസ് നല്കിയിരിക്കുന്നത്. നേരത്തെ സുരേന്ദ്രനെ അന്വേഷണ സംഘം ചോദ്യം ചെയ്തപ്പോള് നല്കിയ പ്രധാന മൊഴികളെല്ലാം കളവാണെന്നും കണ്ടെത്തിയിട്ടുണ്ട്. മൊഴികളെല്ലാം കളവെന്ന് തെളിഞ്ഞതോടെ സുരേന്ദ്രനെ ഇനി വിശ്വാസത്തിലെടുക്കാനാവില്ലെന്ന നിലപാടിലാണ് അന്വേഷണ സംഘം. അതേസമയം, നാമനിര്ദേശ പത്രിക പിന്വലിക്കാന് സുന്ദര അപേക്ഷ തയ്യാറാക്കിയ കാസര്കോട്ടെ സ്വകാര്യ ഹോട്ടലില് താമസിച്ചിട്ടില്ലെന്നും സുരേന്ദ്രന് മൊഴി അന്വേഷണസംഘത്തിന് മുന്നില് മൊഴി നല്കിയിരുന്നു. ഇതും കളവാണെന്ന് അന്വേഷണ സംഘം കണ്ടെത്തിയിട്ടുണ്ട്. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.